GiliGold/VAD_KnessetCorpus huggingface dataset:
רוני בר-און:
ה צ ב ע ה בעד – 1 נגד – 6 נמנעים – 1 נמצא אפוא, שההצעה לבטל את תקציב קשר עם הבוחר לא עברה.
רוני בר-און:
ההצבעה הבאה היא על המלצות הוועדה, בתיקון השם כפי שנקבע אחר-כך.
חיים אורון:
ובתיקון שהציע חבר הכנסת שוחט, בעניין המלה "ציבוריות".
רוני בר-און:
אין פה ועדה שתתקן את ההמלצות שלה.
חיים אורון:
אם כך גם לא נצביע על תיקון השם.
רוני בר-און:
נצביע על המלצות הוועדה כמו שהן, ואם הן יתקבלו נפתח את הדיון בשתי שאלות בלבד שאני רואה בהן הסתייגויות לא מהותיות, הסתייגות השם והסתייגות המלה שהציע חבר הכנסת שוחט.
רוני בר-און:
מי בעד המלצות הוועדה, כפי שהן?
רוני בר-און:
ה צ ב ע ה בעד – 4 נגד – 5 נמנעים – 2 4 בעד, 5 נגד, שני נמנעים.
רוני בר-און:
ההמלצות לא התקבלו כפי שהן.
אברהם-בייגה שוחט:
אני מציע להפסיק כרגע את הישיבה, קח את ועדת המשנה ותעבד את ההצעה.
רוני בר-און:
יש המלצות לוועדה, אני מבקש להצביע על ההמלצות.
אברהם-בייגה שוחט:
אתה יודע שיכולה לצאת מזה מוטציה.
רוני בר-און:
ההצבעה הבאה היא על הקיצוץ הרוחבי.
רוני בר-און:
מי בעד הקיצוץ הרוחבי שהציעה הוועדה, להוריד מ-69,000 שקלים ל-49,000 שקלים?
רוני בר-און:
ה צ ב ע ה בעד – 8 נגד – 1 נמנעים – 1
רוני בר-און:
ה צ ב ע ה בעד – 8 נגד – 1 נמנעים – 1 מי בעד ההמלצה הנוגעת לראש האופוזיציה, שיהיה זכאי לתוספת שנתית של 25% על הסכומים האלה?
רוני בר-און:
ה צ ב ע ה בעד – רוב נגד – 2 נמנעים – 2 אנחנו קובעים שההמלצה התקבלה.
רוני בר-און:
מי בעד ההצעה ששרים וסגני שרים יהיו זכאים לסכום שנתי של 10,000 שקלים בלבד?
רוני בר-און:
ה צ ב ע ה בעד – 2 נגד – 5 נמנעים – 3 ההמלצה הזאת לא התקבלה.
רוני בר-און:
אני עכשיו מצביע על תחולה של קבלת ההחלטה הזאת.
רוני בר-און:
יש שתי אפשרויות, האחת שזה יחול מה-1 בינואר 2004 והאחרת שזה יחול מה-1 ביוני 2004, באופן יחסי.
רוני בר-און:
זאת אומרת, לא לפגוע באנשים שכבר עשו הוצאות על בסיס המצב הקיים.
חיים אורון:
ברגע שקבעת את הסכום השנתי, סגרת את זה.
רוני בר-און:
טנטטיבית.
רוני בר-און:
מכיוון שהדיון התמשך והדברים לא נחתכו בפברואר, הציעה הוועדה שאם אנחנו מקצצים בסכום, שאנחנו נקבע את מועד התחולה.
רוני בר-און:
אם זה 1 בינואר, זה קל.
רוני בר-און:
אם זה מ-1 ביוני, התקציב המלא יתוקצב לפי חמישה חודשים, ויתרת התקציב, לאחר הקיצוץ, תחושב לפי שבעה חודשים.
רוני בר-און:
מי בעד להחיל את ההחלטה מה-1 בינואר 2004?
רוני בר-און:
ה צ ב ע ה בעד – 1 נגד – 6 נמנעים – 1 ההצעה לא התקבלה.
רוני בר-און:
מי בעד להחיל את ההחלטה מה-1 ביוני 2004?
רוני בר-און:
ה צ ב ע ה בעד – 7 נגד – 1 נמנעים – 1 אם כך, התחולה של הקיצוצים והחישוב של הקיצוצים על שנת התקציב תחול מה-1 ביוני 2004.
רוני בר-און:
ההמלצה הבאה, תקציב הקשר עם הציבור לא יוצמד למדד.
רוני בר-און:
מי בעד ההמלצה הזאת?
רוני בר-און:
ה צ ב ע ה בעד – 4 נגד – 1 נמנעים – 1 ההמלצה הזאת עברה.
רוני בר-און:
ההמלצה הבאה היא, החל בשנת 2004 חבר הכנסת יהיה רשאי להעביר משנה לשנה, מתוך תקציב הקשר עם הציבור, סכום שלא יעלה על 12,000 שקלים.
רוני בר-און:
מי בעד? מי נגד?
רוני בר-און:
ה צ ב ע ה בעד – 5 נגד – 2 נמנעים – 3 ההמלצה הזאת עברה.
רוני בר-און:
המלצה מספר 5: "לא תשמש לשכת פרלמנטרית מטה מפלגה ולא תשמש את פעילות המפלגה, זולת פעילותו הפרלמנטרית של חבר הכנסת.
רוני בר-און:
לפיכך לא ישמשו יותר משני משרדים באותה קומת בניין כלשכות חברי כנסת מאותה סיעה".
רוני בר-און:
ה צ ב ע ה בעד – 7 נגד – אין נמנעים – 1 ברוב דעות עברה גם ההמלצה הזאת.
רוני בר-און:
סעיף מספר 6: "הריהוט והציוד המשרדי שרשאי חבר הכנסת לרכוש מתקציב הקשר עם הציבור לצורכי לשכתו, בכנסת או מחוצה לה, כוללים: ריהוט, מזגן, טלוויזיה, מקרר משרדי, צורכי משרד, מחשבים, מדפסת, פקסימיליה ,טלפונים, מכונת צילום, מגרסת נייר וטייפ מנהלים.
רוני בר-און:
לא תאושר רכישת פריטים נוספים, לרבות DVD ומצלמה דיגיטלית".
רוני בר-און:
אני מעמיד מול זה גם את ההצעה שלי: לא תאושר כל רכישת רכוש וציוד משרדי מתקציב קשר לבוחר.
רוני בר-און:
מי בעד ההצעה שלי?
רוני בר-און:
ה צ ב ע ה בעד – 1 נגד – 5 נמנעים – אין ההצעה לא התקבלה.
רוני בר-און:
מי בעד הצעת הוועדה?
רוני בר-און:
ה צ ב ע ה בעד – 7 נגד – אין נמנעים – אין המלצת הוועדה בסעיף 6 עברה.
רוני בר-און:
סעיף 7: "התשלום לחבר הכנסת עבור רכישת ציוד משרדי בר-קיימא לא יעלה על סכום שיקבע חשב הכנסת, בהתאם למחיר שמשלמת הכנסת בהתקשרויותיה עם ספקים לציוד דומה או לפי מחיר סביר שייקבע.
רוני בר-און:
חשב הכנסת רשאי לאשר רכישות דרך האינטרנט, ולהחזיר לחבר הכנסת (ולא לספק) את הסכום ששילם, ובלבד שהסכום יעמוד בתנאים האמורים".
רוני בר-און:
מי בעד המלצת הוועדה?
רוני בר-און:
ה צ ב ע ה בעד – 7 נגד – אין נמנעים – 2 המלצת הוועדה בסעיף 7 התקבלה.
רוני בר-און:
בסעיף 8 יש לנו מחליט נוסף, והוא חשב הכנסת: "חבר הכנסת רשאי לרכוש מתקציב הקשר עם הציבור הוצאות שוטפות הכוללות: ספרות מקצועית ופרסומים (כולל מילון), מינויים למערכות מידע, עיתונים וכתבי עת (בנוסף לשני העיתונים הממומנים מתקציב הכנסת), לימוד שפה על-ידי חבר הכנסת, משלוח דבר דואר (בנוסף למכסה הרגילה), הדפסות, תשלום הוצאות טלפון נייד לעוזרים, דמי מינוי לספק אינטרנט לחבר הכנסת, זימונית ויומן אלקטרוני (palm pilot) לחבר הכנסת ולעוזריו.
רוני בר-און:
כמו כן, חבר הכנסת יוכל לממן מתקציב הקשר עם הציבור ייעוץ משפטי, כלכלי או מקצועי אחר ככל שלא ניתן לו על-ידי הכנסת ודרוש לו לצורכי עבודתו הפרלמנטרית.
רוני בר-און:
לא ניתן לממן מתקציב הקשר עם הציבור קורסים לעוזרים פרלמנטריים.
רוני בר-און:
רשימת ההוצאות השוטפות המותרות מתקציב הקשר עם הציבור תפורסם ותעודכן מעת לעת על-ידי חשב הכנסת".
רוני בר-און:
ה צ ב ע ה בעד – 4 נגד – 5 נמנעים – אין ההמלצה לא עברה.
רוני בר-און:
מה העדכון לעניין הזה, חבר הכנסת רשף חן?
רשף חן:
שהעדכון לא ייעשה על-ידי חשב הכנסת, אלא או על-ידי הוועדה, אם היא ועדה עומדת, או על-ידי ועדת הכנסת.
רוני בר-און:
בכפוף לעדכון של חבר הכנסת רשף חן, כדי שלא נמצא את עצמנו פה בפני טריבונל מחליט נוסף, הגם שזה מופיע תחת המלה "עדכון" – מי בעד?
רוני בר-און:
ה צ ב ע ה בעד – 5 נגד – 3 נמנעים – אין ההסתייגות התקבלה.
רוני בר-און:
הוועדה הציבורית היא זאת שתחליט.
רוני בר-און:
סעיף 9: "חבר הכנסת רשאי להשתמש בתקציב הקשר עם הציבור לצורך רכישת כיבוד קל בלשכתו או מחוצה לה, אך לא יאושר מימון ארוחות מתקציב זה".
רוני בר-און:
ה צ ב ע ה בעד – רוב נגד – אין נמנעים – 2 ההמלצה הזאת עברה.
רוני בר-און:
סעיף 10: "לא תאושר מתקציב הקשר עם הציבור שכירת רכב".
רוני בר-און:
ה צ ב ע ה בעד – רוב נגד – אין נמנעים – אין הסעיף התקבל פה אחד.
רוני בר-און:
סעיף 11: "לא יאושר מתקציב הקשר עם הציבור רכישת ציוד למיגון אישי".
רוני בר-און:
ה צ ב ע ה בעד – רוב נגד – אין נמנעים – 1 ברוב דעות אישרנו גם את זה.
רוני בר-און:
סעיף 12: "לא תאושר מתקציב הקשר עם הציבור רכישת מתנות ומתן תרומות על ידי חבר הכנסת".
רוני בר-און:
ה צ ב ע ה בעד – 7 נגד – 2 נמנעים – 1 קבענו אפוא, שלא תאושר מתקציב קשר עם הציבור רכישת מתנות ומתן תרומות על ידי חבר הכנסת.
רוני בר-און:
סעיף 13: "לא יינתן תקציב, בנפרד מתקציב הקשר עם הציבור, ללימודי שפה על ידי חבר הכנסת".
רוני בר-און:
ה צ ב ע ה בעד – 3 נגד – 3 נמנעים – 1 ההצעה לא עברה.
רוני בר-און:
על סעיף 14 נצביע בחלקים, כי זה סעיף ארוך מדי.
רוני בר-און:
החלק הראשון: "יאושר תקציב למפגשי הסברה ומסיבות עיתונאים כאשר הם מתייחסים ויועדו בעיקר ובמהות לעבודתו הפרלמנטרית של חבר הכנסת, אף אם אינם משמשים בלעדית לשם כך".
רוני בר-און:
ה צ ב ע ה בעד – 2 נגד – 5 נמנעים – אין הנוסח של הוועדה לא התקבל.
רוני בר-און:
מי בעד ההצעה של חבר הכנסת שוחט, שהיא כנוסח הוועדה בתוספת המלה "והציבורית" אחרי המלה "הפרלמנטרית"?
רוני בר-און:
ה צ ב ע ה בעד – 6 נגד – אין נמנעים – 2 הנוסח התקבל כפי הצעתו של חבר הכנסת שוחט.
רוני בר-און:
החלק הבא בסעיף 14: "לא יאושר מימון סרטי תדמית, מכשיר ברקו ונסיעה לחו"ל מתקציב הקשר עם הציבור".
רוני בר-און:
ה צ ב ע ה בעד – 6 נגד – 1 נמנעים – 1 אני קובע שהחלק הזה בסעיף 14 עבר.
רוני בר-און:
החלק האחרון של סעיף 14: "באותם מקרים חריגים שבהם מוזמן חבר הכנסת בארץ לכנס מקצועי או כנס הקשור בעבודתו הפרלמנטרית, ומארגני הכנס אינם משתתפים בהוצאותיו, יורשה חבר הכנסת לממן את דמי הרישום בכנס (כולל הוצאות מלון) מתקציב הקשר עם הציבור".
רוני בר-און:
מי בעד הקביעה הזאת?
רוני בר-און:
ה צ ב ע ה בעד – 6 נגד – אין נמנעים – 1 תודה רבה.
רוני בר-און:
החלק הזה בסעיף 14 התקבל.
רוני בר-און:
אנחנו מצביעים על ההסתייגויות, שחברים טרחו ובאו והעלו אותן לדיון, ורשמה אותם היועצת המשפטית של ועדת הכנסת ושל הוועדה הציבורית.
רוני בר-און:
אני לא מצביע על הסתייגויות של אנשים שכתבו ולא כיבדו אותנו בנוכחותם.
רוני בר-און:
סגן השר הנדל דיבר על תקציב סגני השרים.
רוני בר-און:
הסעיף לא התקבל, וממילא אין מקום להסתייגות.
עו"ד ארבל אסטרחן:
זה חוזר לוועדה הציבורית.
עו"ד ארבל אסטרחן:
מה שאושר פה יתפרסם ברשומות ויקבל מעמד של החלטה.
עו"ד ארבל אסטרחן:
מה שנפל פה יחזור לוועדה הציבורית.
עו"ד ארבל אסטרחן:
כך זה לפי החוק.
רוני בר-און:
אבל זה כבר היה בפעם הקודמת.
עו"ד ארבל אסטרחן:
בפעם הקודמת לא היה מפגש רשמי, לא היו הצבעות.
עו"ד ארבל אסטרחן:
מה שחזר אליהם בפעם הקודמת לא היה אחרי שהוועדה הפילה את זה.
רוני בר-און:
אם כך, זה יחזור לוועדה הציבורית.
רוני בר-און:
חבר הכנסת אפרים סנה הציג את עניין ההצמדה.
רוני בר-און:
ממילא קיבלנו את המלצת הוועדה וההסתייגות שלו נפלה.
רוני בר-און:
חברי הכנסת רשף חן ואחמד טיבי הסתייגו בעניין השם.
רוני בר-און:
האם אתם יכולים להגיע לגרסה אחת?
רשף חן:
כן, אני מקבל את ההצעה של חבר הכנסת טיבי.
רוני בר-און:
הוועדה המליצה להשאיר את השם כפי שהוא.
רוני בר-און:
ההצעה של חבר הכנסת טיבי ושל חבר הכנסת רשף חן היא לשנות את הפרק שעוסק בשם התקציב הזה, והנוסח המוצע הוא: "הוצאות הכרוכות במילוי התפקיד וקשר עם הציבור".
רוני בר-און:
מי בעד השם המוצע על-ידי חברי הכנסת טיבי וחן?
רוני בר-און:
ה צ ב ע ה בעד – 6 נגד – 1 נמנעים – אין השם המוצע התקבל.
אלי אפללו:
יש הסתייגויות שאני הגשתי.
רוני בר-און:
התנגדת לקיצוץ התקציב, החלטנו שאנחנו מקצצים, ההסתייגות נפלה.
רוני בר-און:
התנגדת לעניין הגרירה, קיבלנו החלטה בעניין זה.
רוני בר-און:
ביקשת להשאיר אפשרות לרכוש מתנות, ביטלנו את הסעיף הזה.
רוני בר-און:
ביקשת להשאיר את הסעיף התקציבי ללימוד השפה, ובעניין זה קיבלנו את המלצת הוועדה.
רוני בר-און:
לכן גם על הסעיף הזה אנחנו לא יכולים להצביע.
עו"ד ארבל אסטרחן:
חבר הכנסת אורון העיר שההגבלה על לשכות באותה קומה תחול רק מהשנה הבאה.
עו"ד ארבל אסטרחן:
זה יחול כמובן רק על חוזים חדשים, לא על קיימים.
רוני בר-און:
אני מציע לקבל את ההסתייגות של חבר הכנסת אורון, ולקבוע שהתחולה של הסעיף הזה תחול רק על חוזים שייחתמו מכאן ואילך.
רוני בר-און:
ה צ ב ע ה בעד – רוב נגד – אין נמנעים – אין ההסתייגות התקבלה.
אבי לוי:
ולא יאוחר מ-1 בינואר 2005.
רוני בר-און:
אם חוזה נחתם אתמול עד ה-1 במאי 2005, אנחנו נכבד אותו.
רוני בר-און:
אנחנו מזהירים ואומרים שמכאן ולהבא אין יותר משני משרדים בקומה אחת.
רוני בר-און:
אבל אם מישהו חתם אתמול חוזה אני לא יכול להגיד לו להפר את החוזה.
טובי חכימיאן:
ומה עם הארכת חוזים?
טובי חכימיאן:
נניח שחוזה מסתיים בסוף מאי והוא מחדש אותו ביולי.
רוני בר-און:
זה חוזה חדש.
רוני בר-און:
מי שיש לו אופציה להאריך חוזה, לא יכול להגיד שלא הזהרנו אותו.
רוני בר-און:
אני חושב שלמעשה קיבלנו כמעט את כל ההמלצות של הוועדה, ואני לא חושב שמישהו יכול לראות בזה שלא קיבלנו את ההמלצות ככתבן וכלשונן, בבחינת לוחות הברית שירדו עם משה מהר סיני, אפילו פגיעה כמלוא הנימה בכבודה של הוועדה או בכבוד התהליך.
רוני בר-און:
היה פה דיון מרוכז, לפעמים נסער.
רוני בר-און:
בסך הכול איש לא יכול לראות את עצמו נפגע מהעניין הזה, גם לא חברי הכנסת, ובוודאי לא הוועדה הציבורית.
רוני בר-און:
כיבדנו כמעט את הכול, למעט בעניין שרים וסגני שרים, וזה עניין שלא נוגע אלינו.
עו"ד ארבל אסטרחן:
כשמחזירים לוועדה את ההמלצה הזאת, אציין בפניהם שהוועדה התנגדה לזה ורצתה להשאיר את המצב הקיים של 50%.
עו"ד ארבל אסטרחן:
האם אותו הדבר הן לגבי שרים והן לגבי סגני שרים?
רוני בר-און:
כן, אין הבחנה בין שרים לסגני שרים.
רוני בר-און:
אני מודה לכול אלה שהשתתפו, בוודאי לכול אלה שנשארו עד הסוף.
רוני בר-און:
אישור מינוי ממלא-מקום ליושב-ראש הכנסת בעת היעדרו מן הארץ
רוני בר-און:
יושב-ראש הכנסת, ראובן ריבלין, ייעדר מן הארץ החל מיום שני, 17 במאי 2004, ועד יום ראשון, 23 במאי 2004.
רוני בר-און:
אנחנו מתבקשים לקבוע את ממלא מקומו לתקופה הזאת.
רוני בר-און:
היושב-ראש המליץ למנות כממלא מקומו את סגן יושב-ראש הכנסת, חבר הכנסת משה כחלון.
אחמד טיבי:
מוחמד ברכה.
רוני בר-און:
מי בעד חבר הכנסת משה כחלון?
רוני בר-און:
מי בעד חבר הכנסת מוחמד ברכה?
רוני בר-און:
ה צ ב ע ה בעד חבר הכנסת כחלון – 3 בעד חבר הכנסת ברכה – 1 נמנעים – 1 אנחנו מאשרים את מינויו של סגן היושב-ראש, חבר הכנסת משה כחלון, כממלא מקומו של יושב-ראש הכנסת בעת היעדרו מן הארץ.
גדעון סער:
אני מבין.
גדעון סער:
חבר הכנסת פרוש, בבקשה.
מאיר פרוש:
לא יודע מניין נציגת הנשיאות בטוחה שהנושא של ביטול פגישת שרון אבו-עלא יבוא לידי ביטוי בנושא של הפיגוע בנמל אשדוד.
גדעון סער:
חבר הכנסת פרוש, בינתיים הומצאה לי רשימת הנושאים כפי שהם עלו בסיכום של הנשיאות אתמול, והנושא הוגדר: הפיגוע הרצחני בנמל אשדוד וביטול פגישת שרון אבו-עלא.
גדעון סער:
אני מניח שהקושי שהביא את חבר הכנסת טיבי אלינו הוא שחבר הכנסת עסאם מח'ול הוא בין הדוברים בהצעות בנושא זה.
גדעון סער:
..
מאיר פרוש:
אני לא יודע מניין לנציגת הנשיאות לומר לנו שהביטול של הפגישה עם אבו-עלא יבוא לידי ביטוי בנושא של הפיגוע הרצחני בנמל אשדוד - -
אריה האן:
זה חלק משם הנושא.
מאיר פרוש:
מכיוון שלמשל אתמול 40 חברי כנסת ביקשו מראש הממשלה שיבוא להסביר לנו על ההתנתקות, ולא שמענו על זה מילה.
אחמד טיבי:
צודק אדוני.
מאיר פרוש:
זה בכלל לא בטוח שאם יש כותרת לנושא, יש לנו תשובה במליאה.
מאיר פרוש:
אני חושב שאם חבר הכנסת טיבי יעלה לדוכן וינמק את ההצעה הדחופה שלו, אולי מזה אנחנו נתחיל להבין משהו מה הולך לקרות עם ההתנתקות.
מאיר פרוש:
אולי גם אתה כיושב-ראש סיעת הליכוד שמעוניין באמת לדעת מה קורה עם ההתנתקות, אולי נגרה את תיאבונם של אלה שיודעים ונדע פעם אחת ולתמיד.
מאיר פרוש:
כי מכל מה שדיברנו עד היום, אף אחד מאיתנו לא יודע.
מאיר פרוש:
אחמד טיבי שידוע בלשונו הרהוטה, אולי הוא יצליח לגרור את מישהו לספר לנו מה קורה.
מאיר פרוש:
אני בעד לאשר את הצעתו.
גדעון סער:
יש דעות נוספות?
גדעון סער:
מי בעד ערעורו של חבר הכנסת טיבי?
גדעון סער:
בעד הערעור - 3 נגד - 1 הערעור של חבר הכנסת אחמד טיבי נתקבל.
גדעון סער:
אני קובע שהערעור התקבל.
גדעון סער:
אושרה ההצעה הדחופה לסדר היום "ביטול פגישת שרון אבו-עלא.
גדעון סער:
אנחנו עוברים לערעורו של חבר הכנסת איוב קרא בנושא "משלחת הסרבנים שיצאו לאירופה נגד ישראל".
גדעון סער:
בבקשה, חבר הכנסת קרא.
איוב קרא:
אדוני היושב ראש, אני חושב שהוויכוח הציבורי, בהתחשב בעובדה שמדובר בתדמית מדינת ישראל, לא צריך לגלוש למדינות זרות.
איוב קרא:
לכן הנושא חשוב.
איוב קרא:
זאת פעם ראשונה שיוצאת משלחת של עמך - -
זהבה גלאון:
זאת לא פעם ראשונה וזאת לא פעם אחרונה.
איוב קרא:
זאת פעם ראשונה.
גדעון סער:
תשמע לחברת הכנסת גלאון, כי יש סיכוי שהיא מתמצאת בנושא הזה.
איוב קרא:
ברור שזאת עמדתה תהיה בכל מצב.
זהבה גלאון:
אז לא ביקשת הצעה לסדר היום כשהשר בני אלון והשר אפי איתם יוצאים לארצות הברית ושוכרים משרד יחסי ציבור נגד מדיניות ממשלת ישראל, ועל הסרבנים האלה אתה רוצה לעשות הצעה לסדר?
זהבה גלאון:
בוא נעשה הצעה לסדר על שרי הממשלה.
איוב קרא:
אני מודיע לך שאם אותם סרבנים יהיו בממשלת ישראל, לא תהיה לי בעיה, שיעשו כל דבר, כי ברגע שאתה חבר ממשלה אתה מייצג את מדינת ישראל.
זהבה גלאון:
אבל הם יוצאים נגד הממשלה.
איוב קרא:
ברגע שאנשים מעבירים את הוויכוח הציבורי ל- -
גדעון סער:
חברת הכנסת גלאון, זאת הערה לא מדויקת לדעתי.
גדעון סער:
הם לא יכולים לייצג עמדה נגד הממשלה בשעה שהממשלה לא קבעה עמדה בתוכנית תוכנית ההתנתקות וגם שום פורום מוסמך אחר לא קבע.
זהבה גלאון:
האם זה נראה לך תקין ששרים בממשלה שוכרים משרד יחסי ציבור ומדברים נגד ראש הממשלה?
זהבה גלאון:
כשחבר הכנסת טיבי וחבריו נסעו להאג ודיברו נגד מדיניות הממשלה, עשו פה "סמטוכה".
זהבה גלאון:
אז נגד קבוצה של אנשים פרטיים כנסת ישראל תקיים דיון?
זהבה גלאון:
אלה אנשים פרטיים, זכותם להפגין ולמחות.
איוב קרא:
הבעיה שלהם היא מדיניות הממשלה.
איוב קרא:
שיבואו, יתווכחו, ימחו נגד הממשלה בתוך מדינת ישראל ולא מחוץ למדינת ישראל, כי אחרת ננהל את כל הוויכוח הציבורי באירופה ובאמריקה, מה יהיה פה?
איוב קרא:
אני חושב שזה נושא ראוי, מכיוון שזה דבר שלא קרה, שאנשים מעבירים את המחאה שלהם מגבולות מדינות ישראל לתחום של ארצות אחרות.
איוב קרא:
זה לא מנהיגים או שרים או חברי כנסת.
איוב קרא:
מדובר באנשים רגילים.
זהבה גלאון:
היא הנותנת, קל וחומר.
זהבה גלאון:
איוב קרא: מדובר באנשים רגילים שצריכים למחות נגד המדיניות של הממשלה.
זהבה גלאון:
ממשלת ישראל נמצאת פה, ולא אצל השכנים ולא אצל אויבים.
זהבה גלאון:
לכן הנושא הזה ראוי לדיון בתוך הכנסת, אדוני היושב-ראש.
גדעון סער:
תודה, חבר הכנסת קרא.
גדעון סער:
חברת הכנסת לבני, בבקשה.
אתי לבני:
אני רוצה שוב לחזור על הטיעון הקודם.
אתי לבני:
זה הנושא השמיני לסדר היום, אני חושבת שזה הרבה יותר מדי מבחינת מה שלוח הזמנים מאפשר.
אתי לבני:
הנושא עצמו הוא טריוויאלי, הוא לא עניין ציבורי, הוא עניין של משלחת.
אתי לבני:
נוסעות משלחות.
איוב קרא:
זה לא עניין ציבורי?
אתי לבני:
הוא עניין ציבורי, אבל במסגרת של חשיבות דחופה זה לא ראוי להעלאה לסדר היום.
אתי לבני:
היו הרבה מאוד נושאים ראויים ודחינו אותם.
אתי לבני:
צריך לבחור את החמישה-שישה נושאים שבאותו שבוע יש להם מקום להידון, ולא שכל מי שמערער יקבל הצעה דחופה.
אתי לבני:
לכן אני מבקשת לדחות את הערעור, גם מבחינת הנושא וגם מבחינת לוח הזמנים.
גדעון סער:
האם יש דוברים נוספים?
גדעון סער:
מי בעד קבלת הערעור ומי נגד?
גדעון סער:
הצבעה בעד הערעור - 1 נגד - 2 נמנע - 1 הערעור של חבר הכנסת איוב קרא לא נתקבל.
אחמד טיבי:
אני צריך להצביע נגד, אבל בגלל חבר הכנסת קרא אני נמנע.
גדעון סער:
אני קובע שהערעור לא נתקבל.
גדעון סער:
אני מציע לחבר הכנסת קרא בפעם הבאה, לפני שהוא מתנדב לתמוך בהצעות, לוודא שבהצעה אחרי כן הוא זוכה לאותו יחס.
אחמד טיבי:
אם אני הייתי תומך בו, אתה לא היית מצביע איתו.
גדעון סער:
הייתי מצביע איתו בכל מקרה, מנימוקים שאולי אחרי הישיבה אסביר לך אותם.
גדעון סער:
בכל אופן אני קובע שברוב של שניים נגד אחד ונמנע אחד, הערעור לא מתקבל.
איוב קרא:
אני מבקש רוויזיה.
זהבה גלאון:
על ערעורים על הצעות דחופות אין רוויזיה.
גדעון סער:
חבר הכנסת איוב קרא, מצד אחד ברור לי שגם ברוויזיה לא יהיה רוב, כי בינתיים נכנס עוד חבר נוסף שלהערכתי לא יתמוך בעמדתך.
גדעון סער:
מצד שני, אם לא היה תקדים מעולם, אני מסתמך על אנשי המזכירות, אני חושב שזה לא יהיה נכון אם נעשה את זה.
אחמד טיבי:
אין תקדים לרוויזיה על ערעורים, אבל יש בתקנון.
איוב קרא:
אם בתקנון יש, אני מבקש רוויזיה.
ארבל אסטרחן:
אין הוראה שאי אפשר לעשות רוויזיה.
גדעון סער:
לפי עמדת היועצת המשפטית שאין הוראה מפורשת נגד רוויזיה, אני מעמיד להצבעה את הבקשה של חבר הכנסת איוב קרא לקיים רוויזיה.
גדעון סער:
מי בעד הרוויזיה?
גדעון סער:
הצבעה בעד הרוויזיה - 2 נגד - 2 הרוויזיה לא נתקבלה.
גדעון סער:
הרוויזיה נדחתה.
גדעון סער:
הערעור של חבר הכנסת קרא לא נתקבל.
גדעון סער:
אני מודה למשתתפים.
גדעון סער:
הישיבה נעולה.
רוני בר-און:
חברים, בוקר טוב.
רוני בר-און:
אני מתכבד לפתוח את ישיבת ועדת הכנסת מס' 114.
רוני בר-און:
על סדר יומנו בסעיף הראשון קביעת ועדות לדיון בהצעות חוק.
רוני בר-און:
הצעה הראשונה היא הצעת חוק המים, (תיקון זכות למים וייעודם), התשס"ג-2003, של חבר הכנסת שאול שמחון, פ/1153.
רוני בר-און:
מוסר לי יושב-ראש הקואליציה כי יושבי ראש ועדות הכספים והכלכלה נדברו בינהם והגיעו לכלל סיכום לפיה הצעת החוק תידון בוועדה משותפת לוועדת הכלכלה ולוועדת הכספים בראשות יושב-ראש ועדת הכלכלה.
רוני בר-און:
האם יש הצעות אחרות?
רוני בר-און:
בשבוע הבא אנחנו נקבל את הרשימה השמית, ונאשר אז את הרשימה השמית.
רוני בר-און:
עקרונית נאשר עכשיו את העברת הנושא.
רוני בר-און:
זו תמיד ועדה פריטטית.
רוני בר-און:
כך או כך, מי בעד ההצעה בבקשה להרים את היד?
רוני בר-און:
ה צ ב ע ה ההצעה נתקבלה פה אחד
רוני בר-און:
אני קובע שפה אחד העברנו את ההצעה (פ/1153) לוועדה משותפת כלכלה וכספים בראשות יושב-ראש ועדת הכלכלה.
רוני בר-און:
מספר החברים ופירוט שמות בשבוע הבא.
רוני בר-און:
קביעת ועדה לדיון בהצעת חוק הזנה במוסדות חינוך, התשס"ד-2003, של חברי הכנסת יולי תמיר וקבוצת חברי כנסת (פ/1493)
רוני בר-און:
ההצעה השנייה היא הצעת חוק הזנה במוסדות חינוך התשס"ד-2003 של חברת הכנסת יולי תמיר וקבוצת חברי הכנסת, מספרה (פ/1493).
רוני בר-און:
גם כאן קיבלתי הודעה, וההסכמה היא בין יושב-ראש הקואליציה, יושב-ראש כספים, ויושב ראש סיעת שינוי, לפיה הצעת החוק הזאת תידון בוועדה משותפת לוועדת הכספים ולוועדת החינוך, התרבות והספורט, כאשר ראשות הוועדה תהיה בידי יושב-ראש ועדת הכספים.
רוני בר-און:
שוב, שמות ומספר חברים נקבל בשבוע הבא.
רוני בר-און:
אז נאשר, נודיע את השמות, והדיון יוכל להתחיל בוועדה.
רוני בר-און:
מי בעד ההצעה ירים את ידו בבקשה?
רוני בר-און:
ה צ ב ע ה בעד - רוב נגד- אין נמנעים - אין
רוני בר-און:
אני קובע שהצעת החוק 1493 עוברת לדיון בוועדה משותפת לכספים וחינוך בראשות כספים.
רוני בר-און:
שמות ופירוט משתתפים בישיבה הבאה.
רוני בר-און:
אנחנו עוברים לנושא הבא על סדר היום והוא קביעת ועדה לסדר היום נושא סרטו של מל גיבסון "ייסורי ישו".
אתי לבני:
רוני, אנחנו יצאנו לרגע והייתה הצבעה לעניין חוק ההזנה שזה חוק שלי ושל חברת הכנסת יולי תמיר.
רוני בר-און:
חברת הכנסת לבני, ההסכמה היא בין יושב-ראש הסיעה שלך, יושב-ראש הקואליציה, ויושב ראש ועדת הכספים, שהעניין יידון בוועדה משותפת של כספים חינוך ותרבות, בהרכב שאנחנו נודיע בשבוע הבא בראשות יושב-ראש ועדת הכספים.
אתי לבני:
אני רציתי להציע הצעה לתיקון כך שזה יהיה בראשות יושב-ראש ועדת חינוך.
רוני בר-און:
אנחנו הכרענו, אבל אני לא אתפוס אותך על ההכרעה.
רוני בר-און:
יושב פה יושב-ראש הסיעה שלך, האם את לא חושבת שיש בזה - - - ?
רוני בר-און:
את זכאית כמובן, אני לא אתפוס אותך.
רוני בר-און:
את היית בחוץ, אני אעשה רביזיה על העניין הזה, אין לי בעיה.
רשף חן:
אבל, אז לא אתי תצביע.
רוני בר-און:
זה לא נכון.
רשף חן:
אתי, חבל זה מיותר.
רשף חן:
חבר הכנסת בריזון בא לכאן כדי להצביע בעניין הזה.
רוני בר-און:
זה לא היה הסכמה של ראשי הוועדות.
רוני בר-און:
רוצים רביזיה, תהיה רביזיה.
רוני בר-און:
אני לא רוצה שתתפסו אותי על איזשהי טעות קולמוס.
גדעון סער:
אני אעמוד על זה שזה יהיה ועדת הכספים, אם אין הסכמה.
גדעון סער:
מבקשים רביזיה בסוף נושא.
גדעון סער:
היינו עכשיו בנושא של מל גיבסון.
גדעון סער:
אם רוצים לפתוח את זה בשבוע הבא, אני מוכן לפתוח את זה בשבוע הבא.
רוני בר-און:
אני ראיתי את חברת הכנסת לבני פה, ותמהתי מה היא עושה פה, כי זכרתי שזה לא יום של ערעורים על החלטת הנשיאות.
רוני בר-און:
אם היו כותבים בסדר היום שמדובר בהצעה של חברת הכנסת יולי תמיר וחברת הכנסת אתי לבני, הייתי מבקש לקרוא לה.
רוני בר-און:
היא לא הייתה פה.
רוני בר-און:
חברת הכנסת לבני, אם יש לך הרגשה שנעשה לך איזשהו עוול בעניין הזה, אני מציע לך לבדוק.
רוני בר-און:
אם את עומדת על קוצו יוד, אני אתן לך.
רוני בר-און:
אבל, אני חושב שאחרי הסכמה של יושב-ראש סיעה, אני הייתי מסתפק במבטים שלך.
אתי לבני:
אנחנו יצאנו עכשיו כדי לקבל הסכמה של חבר הכנסת שלגי שביקש לעמוד בראש הוועדה המשותפת, ולכן גם לא היינו באולם.
רוני בר-און:
אם אני אחליט על רביזיה היא לא תהיה היום.
רוני בר-און:
אני לא אתן לרוב קוליוקטוראלי שיכול להיות פה או לא יכול להיות פה, להשפיע על התהליך הזה.
רוני בר-און:
אני מציע לך לברר את העמדה שלך בפנים הבית.
רוני בר-און:
בינתיים ממילא לא מתחילים כי אין לנו הרכב שמי.
רוני בר-און:
זאת אומרת, לא קורה שום דבר.
רוני בר-און:
אם תרצי לעמוד על העניין הזה עד שנקבל את הרשימה השמית ולגבי הרכב של הוועדה, תבואי לדבר איתי.
רוני בר-און:
הלכה למעשה רק קיבלנו החלטה, המצב כרגע הוא שהחלטנו עקרונית.
רוני בר-און:
שם ושמות חברים, עוד אין לנו.
רוני בר-און:
אם בין ההחלטה היום להחלטה הפרקטית של שבוע הבא, יהיה משהו שאתן עומדות על שלכן, נא לבוא אליי ולא בשנייה האחרונה, ונראה איך נפתור לכן את הבעיה.
אתי לבני:
בסדר.
אתי לבני:
ב.
אתי לבני:
קביעת ועדה לדיון בהצעה לסדר היום בנושא: סרטו החדש של מל גיבסון "ייסורי ישו" של חברי הכנסת: יוסי שריד, מאיר פרוש ומיכאל מלכיאור
רוני בר-און:
הנושא הבא על סדר היום הוא קביעת ועדה לדיון בהצעה לסדר היום בנושא סרטו החדש של מל גיבסון "ייסורי ישו" של חברי הכנסת יוסי שריד,מאיר פרוש ומיכאל מלכיאור.
רוני בר-און:
יוסי שריד לא פה, מיכאל מלכיאור לא פה.
רוני בר-און:
חבר הכנסת פרוש, מה אתה מבקש בעניין הזה?
מאיר פרוש:
אני ביקשתי דיון במליאה.
רוני בר-און:
בהינתן שאין דיון במליאה, איזה ועדה נראית לך, ועדת החינוך?
מאיר פרוש:
כן, חינוך.
רוני בר-און:
הגברת גלאון, גם בשם יוסי שריד אתם בעד חינוך?
זהבה גלאון:
כן, חינוך.
רוני בר-און:
הייתה הצעה של הרב מלכיאור במליאה לדון בזה בוועדת העלייה הקליטה והתפוצות.
אתי לבני:
אני חושבת שזה צריך להיות בוועדת החוץ והביטחון.
אתי לבני:
אני חושבת שהשאלה שם היא לא שאלה שלתרבות וחינוך, אלא היא שאלה של היחס לציבור היהודי והאנטישמיות.
רוני בר-און:
אז זה עניין לוועדת העלייה, הקליטה והתפוצות.
רוני בר-און:
מי בעד חינוך ירים את ידו בבקשה?
רוני בר-און:
ה צ ב ע ה בעד- רוב נגד - 1 נמנעים - אין
רוני בר-און:
קבענו ברוב דעות שזה הולך לוועדת החינוך והתרבות.
רוני בר-און:
הבקשה הבאה היא בקשתו של חבר הכנסת יחיאל חזן להקדמת הדיון בהצעת חוק אישור הכנסת לפינוי יישובים, התשס"ד-2004, (פ/2026).
רוני בר-און:
חבר הכנסת יחיאל חזן, בבקשה.
יחיאל חזן:
הנושא המדיני עומד על הפרק, ומאחר וכולנו יודעים על כך שאו טו טו הולכים לפנות את רצועת עזה ומי יודע כמה יישובים ביהודה שומרון, ראוי שהממשלה תהיה מגובה על-ידי הכנסת כשהיא הולכת לקבל החלטה כזאת.
יחיאל חזן:
לכן, אני מבקש אישור להקדים את הדיון ולא לחכות עד אחרי הפגרה.
גדעון סער:
אדוני היושב ראש, כפי שידוע לך, כאשר עלו הצעות כאן בוועדה הזאת כולל הפטור מחובת הנחה, שעניינן רוב מיוחס, כלומר שמונים חברי כנסת לצורך פינוי יישובים, רוב מיוחס לעניין משאל עם, אני התנגדתי מתוך תפיסת עולם עקרונית שרוב הוא תמיד רוב, אם הוא לפי שיטתי ואם הוא נגד שיטתי.
גדעון סער:
אני חושב שיש לכבד את עמדת הרוב, זה יסוד הדמוקרטיה.
גדעון סער:
ההצעה שמביא חבר הכנסת חזן בעיניי היא הצעה מידתית במובן הזה שנדרש רוב של 61 חברי כנסת בלבד.
גדעון סער:
נכון שזה לא היה מעוגן בחוק, אדוני היושב ראש.
גדעון סער:
זה היה מעוגן בחוות דעת של היועץ המשפטי של הממשלה, גם של היועץ המשפטי מיכאל בן יאיר, נדמה לי גם של אלייקים רובינשטיין, שהסכמים מדיניים נדרש בהם מעבר לאישור הרשות המבצעת על-פי הנוהג החוקתי שהתפתח בישראל, גם אישור הרשות המחוקקת.
גדעון סער:
חבר הכנסת חזן מעלה נקודה שהיא מתאימה לרוח הזמן, כי היום אנחנו לא מדברים על הסכמים, אבל אנחנו מדברים על מהלך מדיני ביטחוני, שתוצאתו תהיה תוצאה קשה במובן זה שפינוי יישובים הוא תמיד תוצאה קשה.
גדעון סער:
בעיניי הצעת החוק של חבר הכנסת יחיאל חזן היא הצעה הגיונית, היא הצעה מידתית.
גדעון סער:
בניגוד לדברים אחרים שעלו פה מעת לעת, אני חושב שהיא בהחלט עומדת על הפרק.
גדעון סער:
זאת אומרת אי אפשר להגיד שהדבר הזה הוא לא אקטואלי, הוא לא דחוף.
גדעון סער:
בסופו של דבר גם ראש הממשלה עצמו אומר: "אני אביא את הדברים לאישור הכנסת".
גדעון סער:
ולכן אני חושב שזה דבר שראוי לטיפול של הכנסת ברמה של גלגול הצעת החוק הזאת בשעה הזאת.
גדעון סער:
לכן, אני אתמוך בבקשה.
רוני בר-און:
נציגת משרד המשפטים, מה עמדת המשרד?
אריאלה קלעי:
היא מתנגדת לפטור מחובת הנחה.